पुलिस पहुंची तो हत्या की आशंका में जांच शुरू हो गई. छानबीन में सामने आया कि बजरंगी के साथ काम करने वाला बिहार के गया राहीन बिगहा के चाकंद का संजीत यादव फरार है. तीन अन्य आरोपियों को हिरासत में लेकर पुलिस ने पूछताछ शुरू कर दी. पहले तो कर्मचारी कुछ भी बताने से इंकार करते रहे. बाद में कर्मचारियों ने पुलिस को बताया कि बजरंगी सिंह काफी निर्ममता से पेश आता था. कंपनी सामान न बिकने पर वह संजीत को प्रताडि़त करता था. अक्सर उसकी पिटाई कर देता था. इस बात को लेकर अक्सर दोनों के बीच विवाद होता रहता था. कई बार संजीत बिना सामान बेचे लौट आता था. गुरुवार की रात भी टारगेट पूरा करने की बात को लेकर विवाद हुआ. तब रॉड से हमला कर संजीत कहीं भाग गया. बजरंगी के पिता मनोहर की तहरीर पर आरोपित के खिलाफ पुलिस ने केस दर्ज कर िलया.